钦定古今图书集成/历象汇编/岁功典/第041卷 > 三台 万俟雅言
## 钦定古今图书集成/历象汇编/岁功典/第041卷 > 三台 万俟雅言

“见梨花初带夜月，海棠半含朝雨。内苑春不禁过青
门，御沟涨、潜通南浦。东风静、细柳垂金缕。望凤阙、非
烟非雾。好时代、朝野多欢，遍九陌、太平箫鼓。　乍莺
儿百啭断续，燕子飞来飞去。近绿水、台榭映秋千，𩰚
草聚、双双游女。饧香更、酒冷踏青路。会暗识、夭桃朱
户。向晚骤、宝马雕鞍，醉襟惹、乱花飞絮。　正轻寒轻
暖漏”永，半阴半晴云暮。禁火天、已是试新妆，岁华到、
三分佳处。清明看、汉宫传蜡炬。散翠烟、飞入槐府。敛
兵卫、阊阖门开，任传宣、又要休务。